 Tallaabadaa uu qaaday hoggaamiyaha reer Koonfur Afrika, dadka siyaasadda faaqidaa waxa ay u arkaan in ay ka mid tahay sababaha ugu muhiimsan ee sumcadda aadka u weyn uu ku kasbaday Mandela, dadkiisu waxa ay u arkeen nin halgankiisu ahaa danta guud ee dadkiisa oo aanu lahayn ujeedo dan shakhsi ah iyo in uu mansab helo, dunida badankeeduna sidaas oo kale ayaa ay u aragtaa, sidoo kale waxaa loo arkay, nin caqli badan oo og xaqiiqada ah in dada uu joogaa aanay ahayn tii ku habboonayd in ay intaa kadib dal casri ah sii hoggaamiso, oo ay qurux badan tahay in ay kaalintiisu ku koobnaato talo iyo tusmayn iyo in uu mus-dambeed u noqdo raggiisa xilka uga dambayn doona. 